stanford-oval/wikipedia huggingface dataset:
Karen Borca

Karen Borca (s. 5. syyskuuta 1948 Green Bay, Wisconsin) on yksi harvoista free jazzia päätoimisesti soittavista fagotisteista. Hänet tunnetaan parhaiten yhteistyöstään Cecil Taylorin kanssa. Hänen miehensä oli alttosaksofonisti Jimmy Lyons, joka oli Taylorin pysyvä yhteistyökumppani. Borca soitti myös Lyonsin yhtyeissä, kunnes tämä kuoli vuonna 1986. Sittemmin Borca on soittanut William Parkerin, Marco Eneidin ja Jackson Krallin kanssa.
Borca muutti noin yhdeksän kuukauden ikäisenä Iron Beltiin ja sai musiikinopetusta äidiltään. Hän soitti kymmenen vuoden ajan alttosaksofonia, mutta aloitti fagotinsoiton high schoolissa ja jatkoi sitä Wisconsinin yliopistossa. Hän opiskeli lisäksi New Yorkissa. Vuosina 1970–1971 hän soitti Cecil Taylorin big bandissa, ja vuosina 1971–1973 hän avusti tätä opettajana Antioch Collegessa. Hän tapasi Lyonin Taylorin kautta Antioch Collegen -aikoinaan. Hän toimi opetustehtävissä myös New Yorkissa. Hän avusti syksyllä 1974 Jimmy Lyonsia Bennington Collegessa. Pariskunta kiersi ja levytti yli kahdentoista vuoden ajan. Borca aloitti myös omien yhtyeidensä johtamisen vuonna 1972.
Borca on esiintynyt Berliinissä, Suomessa ja Sveitsissä.
Kaksi tuoppia, kiitos!

Kaksi tuoppia, kiitos! -televisiosarja (Two Pints of Lager and a Packet of Crisps) kertoo Runcornissa Luoteis-Englannissa asuvista viidestä ystävyksestä. Ensimmäiset jaksot esitettiin Englannissa vuonna 2001. Sarjaa tehtiin vuoteen 2011 asti yhteensä yhdeksän tuotantokautta.
Pääosien näyttelijät

Natalie Casey – Donna Henshaw
Will Mellor – Gaz Wilkinson
Ralf Little – Jonny Keogh (o.s. Smith)
Sheridan Smith – Janet Keogh
Kathryn Drysdale – Louise Brooks
Henkilöhahmot

Janet Keogh työskentelee leipomossa. Hän asuu yhdessä Jonnyn kanssa hänen edesmenneen isoäitinsä kodissa. Heillä on suhteessaan paljon vaikeuksia, jotka johtavat joskus pidempiaikaisiinkin välirikkoihin. He kuitenkin saavat lapsen ja menevät lopulta myös naimisiin. Janet on henkilö, josta muut usein hakevat turvaa, mutta joka tuntee itsensä usein hyvin epävarmaksi.
Jonny viettää päivänsä pubissa pakoillen työntekoa. Jopa työnhaku tuottaa Jonnylle tuskaa. Ainoa työpaikka, josta hän on ollut innoissaan, oli koemaistajan paikka Jammy Dodgers -keksitehtaalla. Vakavasti Jonny ottaa vain kolme asiaa: lapsensa Corinthianin, keksit ja munaleivän (egg butty). Jonny kuolee seitsemännen tuotantokauden alussa hain hyökkäykseen.
Gary, lempinimeltään Gaz, työskentelee isänsä, myöhemmin Donnan, autokorjaamolla. Ystävänsä Jonnyn kautta hän tutustuu Donnaan, jonka kanssa hän alkaa seurustella. Gazilla on hyvin vilkas ja usein jopa likainen mielikuvitus. Hän pelkää kuollakseen lampaita, minkä takia hän ei voi muuttaa Donnan kanssa heidän unelmataloonsa kuudennella tuotantokaudella. Gaz on yhden yön suhteen seurauksena Corinthianin oikea isä.
Donna on porukan pessimisti, ja hänellä on vahva temperamentti. Sarjan alussa Donna asuu vanhempiensa luona, mutta muuttaa räväkän alkoholistiäitinsä patistuksesta yhteen Gazin kanssa. Hän työskentelee ämpäritehtaalla, kunnes saa potkut ajettuaan luvatta otetulla firman autolla kolarin. Äitinsä kuoltua Donna saa perinnöksi talon, jonka myytyään hän ostaa Garyn isältä tämän korjaamon.
Louise on hienostotyttö, jolla on kimakka ääni. Hän opiskelee sosiologiaa yliopistossa. Louise sortuu usein typeryyksiin, kuten muokkaamaan Jonnyn rikosrekisteriä hieman värikkäämpään suuntaan, kohtalokkaita seurauksia tajuamatta. Kuudennen tuotantokauden aikana Louise saa kuulla, että hänet on adoptoitu. Löydettyään oikean isänsä, joka hylkää hänet taas, hän sortuu pulloon. Alkoholihuuruisten öiden seurauksena hänelle selviää, että hän on raskaana Donnan pikkuveljelle.
Tuotantokaudet > Menneet tuotantokaudet

Sarja alkaa tilanteesta, jossa Janet ja Jonny ovat yhdessä, mutta eivät vielä naimisissa. He avioituvat sarjan aikana myöhemmin. Kuudes tuotantokausi päättyy kauhujaksoon, jossa sarjan päähahmot menehtyvät yksi toisensa jälkeen. Seitsemäs tuotantokausi toi mukanaan muutoksia henkilökaartiin Ralf Littlen poistuessa sarjasta. Kauden ensimmäinen jakso on kuvattu livenä studioyleisön edessä.
Tuotantokaudet > When Janet Met Jonny -musikaalijakso

3. ja 4. tuotantokauden välissä tehtiin sarjaan musikaalijakso, joka kertoo Jonnyn ja Janetin ensitapaamisesta. Se esitettiin Englannissa 21.12.2003. Jakso ei sinänsä kuulu mihinkään tuotantokauteen, vaikkakin alkukohtauksesta löytyy selvä linkki kolmannen tuotantokauden loppuun ja neljännen tuotantokauden alkuun. Musikaalijaksossa esitetyt laulut ovat sarjaan sopivia muunnelmia vuoden 2003 hiteistä, ja pilailun kohteeksi pääsevät mm. Christina Aguilera (Beautiful), Robbie Williams (Rock DJ), S Club 7 (Bring It All Back), Marilyn Manson ja Sean Paul. Musikaalijakso sisältää epäkohtia, jotka eivät sovi yhteen muiden jaksojen kanssa.
Aiheesta muualla

Virallinen nettisivu
Kadapa

| Kadapa కడప |
| --- | --- |
 Kadapa
 Koordinaatit: 14.47°N, 78.92°E 
Valtio:  Intia
Osavaltio:  Andhra Pradesh
Piirikunta:  YSR
Korkeus:  138 m
Väkiluku (2011):  
 – Metropolialue:  344 078
Aikavyöhyke:  UTC+5:30
Infobox OKVirheellinen NIMI-arvo: 
Kadapa (teluguksi కడప, Kaḍapa, urduksi ‏کڈپہ‎, Kaḍapah) on Intiassa Andhra Pradeshin osavaltiossa sijaitsevan YSR:n piirikunnan pääkaupunki. Vuonna 2011 kaupunkialueella asui 344 078 henkeä.
Kadapan rautatieasema.
Aiheesta muualla

Kuvia tai muita tiedostoja aiheesta Kadapa Wikimedia Commonsissa
Metropolis Pt. 2: Scenes from a Memory

| Metropolis Pt>  2: Scenes from a Memory Dream Theater |
| --- | --- | --- |

Studioalbumin tiedot
 Äänitetty : helmi–heinäkuu 1999 Bear Tracks Studios, Suffern, New York
 Julkaistu: 26. lokakuuta 1999
 Tuottaja(t): Mike Portnoy & John Petrucci
 Tyylilaji: progressiivinen metalli  progressiivinen rock
 Kesto: 77.06
 Levy-yhtiö: Elektra
Listasijoitukset
  Suomen virallinen lista: 6.  8.[lähde? ]  40.[lähde? ]  72.[lähde? ]
Dream Theaterin muut julkaisut
| Once in a LIVEtime 1998 | Metropolis Pt. 2: Scenes from a Memory 1999 | Live Scenes from New York 2001 |
Singlet albumilta Metropolis Pt. 2: Scenes from a Memory
 ”Home” Julkaistu: 1999  ”Through Her Eyes” Julkaistu: 6. kesäkuuta 2000
Metropolis Pt. 2: Scenes from a Memory on yhdysvaltalaisen progressiivista metallia esittävän Dream Theaterin viides studioalbumi. Se julkaistiin Elektra Entertainmentin kautta vuonna 1999.
Metropolis Pt. 2: Scenes from a Memory on konseptialbumi, joka käsittelee muun muassa jälleensyntymistä, rakkautta, murhaa ja uskottomuutta. Kuten albumin nimestä voi päätellä, se on jatkoa Dream Theaterin toiselta albumilta Images and Words löytyvälle kappaleelle "Metropolis Pt. 1: The Miracle and the Sleeper". Nimetessään alkuperäistä kappaletta yhtye ei kuitenkaan ollut suunnitellut jatko-osan tekemistä; nimi oli tarkoitettu vitsiksi. Vasta fanien toistuvien pyyntöjen jälkeen yhtye päätti alkaa työstää toista osaa. Sen oli alun perin tarkoitus olla mukana Falling into Infinity -albumilla yhtenä 20-minuuttisena kappaleena, mutta levy-yhtiön oltua haluton julkaisemaan tuplalevyä se jouduttiin karsimaan muun materiaalin ohella. Touring into Infinity -kiertueen jälkeen yhtye päätti laajentaa aiemmin hyllytetyn kappaleen kokonaiseksi albumiksi. Albumi loppuu samaan ääneen, millä seuraava levy Six Degrees of Inner Turbulence alkaa.
Albumin julkaisua seuranneella Metropolis 2000 -kiertueella Dream Theater esitti albumin livenä kokonaisuudessaan. Kiertueen Pohjois-Amerikan osuuden viimeinen konsertti New Yorkissa kuvattiin ja äänitettiin myöhemmin ilmestynyttä Metropolis 2000: Scenes from New York -DVD:tä varten. Levyllä on myös koko konsertin kestävä kommenttiraita, jolla yhtyeen jäsenet keskustelevat muun muassa albumin tarinasta.
Kokoonpano

James LaBrie – laulu
John Myung – basso
John Petrucci – kitarat, laulu
Mike Portnoy – rummut, lyömäsoittimet, laulu
Jordan Rudess – kosketinsoittimet
Kokoonpano > Vierailijat

Theresa Thomason – laulu kappaleissa "Through Her Eyes" ja "The Spirit Carries On"
Theresa Thomason, Mary Canty, Shelia Slappy, Mary Smith, Jeanette Smith, Clarence Burke Jr., Carol Cyrus, Dale Scott – taustalaulu kappaleessa "The Spirit Carries On"
Terry Brown – Hypnoterapeutin ääni
Kappaleet > Act I

Scene One: Regression – 2.06 (Petrucci / Petrucci)
Scene Two: I. Overture 1928 – 3.37 (Dream Theater)
Scene Two: II. Strange Deja Vu – 5.12 (Dream Theater / Portnoy)
Scene Three: I. Through My Words – 1.02 (Petrucci / Petrucci)
Scene Three: II. Fatal Tragedy – 6.49 (Dream Theater / Myung)
Scene Four: Beyond This Life – 11.22 (Dream Theater / Petrucci)
Scene Five: Through Her Eyes – 5.29 (Dream Theater / Petrucci)
Kappaleet > Act II

Scene Six: Home – 12.53 (Dream Theater / Portnoy)
Scene Seven: I. The Dance of Eternity – 6.13 (Dream Theater)
Scene Seven: II. One Last Time – 3.46 (Dream Theater / LaBrie)
Scene Eight: The Spirit Carries On – 6.38 (Dream Theater / Petrucci)
Scene Nine: Finally Free – 09.55 (Dream Theater / Portnoy)
Tarina lyhyesti

Tarina alkaa, kun päähenkilö Nicholas rauhoittuu hypnoterapeutin ääneen ja vaipuu hypnoottiseen tilaan. Hän tapaa hypnoosissa naisen nimeltä Victoria, johon hän kokee suurta yhteyttä. ("Regression", "Overture 1928") Victoria pyytää Nicholaksen apua ja mainitsee erään asian vaivaavan häntä. ("Strange Deja Vu") Nicholas löytää tutulta vaikuttavan talon, jossa asuva vanha mies kertoo että talossa murhattiin aikoinaan Victoria-niminen nainen. Nicholas uskoo että Victoria ei saa rauhaa kun murha on selvitetty loppuun saakka, ja siitä muodostuu hänelle pakkomielle. ("Through My Words", "Fatal Tragedy")
Nicholas menee uudelleen hypnoterapiaan ja saa lisätietoa murhatapahtumasta. Hän lukee hypnoottisessa tilassa lehtiartikkelia, jossa silminnäkijä Edward Baynes kertoo kuulleensa kammottavan äänen ja nähneensä kuolleen naisen sekä hänen vieressään aseistetun miehen, joka ampui itsensä. Ampuja oli Edwardin veli Julian, joka oli juuri eronnut Victoriasta Julianin rappiollisten elämäntapojen takia. ("Beyond This Life")
Nick menee hautausmaalle ja murtuu kyyneliin löydettyään Victorian haudan, mutta haluaa päättäväisesti jatkaa hypnoterapiaa ("Through Her Eyes"). Seuraavan terapiasession aikana Nickille selviää että Edwardilla ja Victorialla oli suhde tämän erottua Julianista. ("Home", "The Dance of Eternity")
Nick on viimeistä kertaa hypnoosissa ja ymmärtää nyt, että sielu vaeltaa uuteen ruumiseen kuoleman jälkeen, ja että Victorian sielu elää hänessä. Hän uskoo nyt, että lehtiartikkelin tarina ei ollutkaan koko totuus, ja että Edward oli murhassa jotenkin avainasemassa. ("One Last Time", "The Spirit Carries On")
Lopulta Nickille selviää mitä todella tapahtui: Victoria päätti suhteensa Edwardiin ja palasi yhteen elämäntapansa korjanneen Julianin kanssa. Victoria korostaa, että Edwardin saadessa selville hän tappaisi Julianin. Julian ja Victoria tapaavat toisensa, mutta Edward on myös paikalla ja hän ampuu Julianin ja Victorian. Edward pudottaa väärennetyn itsemurhakirjeen Victorian ruumiin päälle, huutaa apua ja esittää olevansa silminnäkijä. Nicholas on nyt ratkaissut murhamysteerin ja poistuu terapiahuoneesta tuntien suurta helpotusta. Hän ajaa kotiin ja rauhoittuu kuunnellen levysoitinta. Yllättäen hypnoterapeutti saapuu Nickin ovesta ja kehottaa häntä avaamaan silmänsä, heijastellen Edwardin viimeisiä sanoja Victorialle ennen kun hän murhasi tämän. Kuulemme Nickin pelästyneen huudon ja tämän jälkeen levysoittimen kohinaa. ("Finally Free")
Albumin lopun merkitys on jokseenkin epäselvä mutta Scenes from New York -DVD:n kommenttiraidalla yhtye kertoo että hypnoterapeutti on Edwardin jälleensyntymä ja että hän tappoi Nicholaksen.
Tarina lyhyesti > Hahmot

Nicholas
Victoria Page
senaattori Edward Baynes (The Miracle)
Julian Baynes (The Sleeper)
hypnoterapeutti
Arvostelut

Allmusic:
Aiheesta muualla

DTFAQ.com / Analyysi albumin tarinasta (Arkistoitu – Internet Archive)
Albumi Metropolis Pt. 2: Scenes from a Memory Encyclopaedia Metallum -sivustolla (englanniksi)
Metropolis Pt. 2: Scenes from a Memory Discogsissa (englanniksi)
Jyri Turunen

Jyri Turunen on kuopiolainen seikkailija ja suunnittelija. Seikkailijana Turunen aloitti 1990-luvulla samaan aikaan kuin Veikka Gustafsson, ja he raportoivatkin kumpikin silloiseen Radio Cityyn.[lähde? ] Turusen seikkailut poikkeavat esimerkiksi vuorikiipeilystä sillä, että seikkailut etenevät maantieteellisesti paikasta toiseen ja yleisimmiten kulkuväline on poikkeava, kuten esimerkiksi potkukelkka. Turusen raportointityyli medioihin on humoristinen.
Viimeisenä seikkailunaan Turunen ajoi kolmipyöräisellä potkukelkalla Kiinan halki Pekingistä Hongkongiin. Yleisradio ja STT tekivät juttuja matkasta.
Nykyään Turunen toimii verkko- ja mobiilialan asiantuntijana ja kouluttajana. Hän susunnittelee tuotteita ja palveluja mobiililaitteisiin.
Turusen seikkailut
1993: Jalkapalloa potkien Tukholmasta Yhdysvaltojen Orlandoon (Radio City, Pullakuskit)
1994: Pyöräpotkukelkalla Suomesta Barcelonaan ja takaisin (Radio City, Jay Thunder)
1996: Polkupyörällä Suomesta Málagaan (Radiomafia, Turunen ja Pentti pyöräilee)
1997: Potkukelkkailua Dominikaanisessa tasavallassa, Meksikossa, Kuubassa ja USA:ssa (Radiomafia ja Radio Suomi)
1999: Potkukelkkailua Mallorcalla (Radiomafia ja Radio Suomi, Oy Potkukelkka AB)
2000: Pyöräpotkukelkalla Pekingistä Hongkongiin (Yle Radio Suomi, Aamu-tv, Teksti-tv, STT sekä Kiinassa CCTV)
Aiheesta muualla

Turusen kotisivut
Kaczawa

| Kaczawa |
| --- | --- |
 Silta Legnicassa.
Alkulähde:  lähellä Kaczorówia
Laskupaikka:  Oder Prochowicessä
Maat:  Puola
Pituus:  98 km
Valuma-alue:  2500 km²
Kaczawa
Kaczawa (saks. die Katzbach) on Oderin sivujoki Ala-Sleesian voivodikunnassa Puolassa.
Historiaa

26. elokuuta 1813 joella käytiin Katzbachin taistelu, jossa sotamarsalkka von Blücherin ja hänen esikuntapäällikkönsä August von Gneisenaun preussilais-venäläinen Sleesian armeija löi  Napoleonin ranskalaiset joukot, joita johti marsalkka Macdonald.
Wikimedia Commonsissa on kuvia tai muita tiedostoja aiheesta .
Kappakallionjärvi

| Kappakallionjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′08″N, 24°51′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kuohijärveen 
Järvinumero:  35.782.1.022
Mittaustietoja
Pinnankorkeus:  110,5 m  
Rantaviiva:  0,703 km  
Pinta-ala:  3,081 ha  
Saaria:  ei saaria 
 fiKappakallionjärvi 
Kappakallionjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 3,1 hehtaaria ja se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 700 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kuohijärven alueeseen (35.782) se kuuluu. Järven vedenpinnan korkeus on 110,5 metriä mpy.
Kandaharin kansainvälinen lentoasema

Kandaharin kansainvälinen lentoasema (pers. ‏میدان هوایی بین المللی کندهار ‎) (IATA: KDH, ICAO: OAKN) on Afganistanissa sijaitseva kansainvälinen lentoasema, joka toimii sekä sotilas- että siviilikäytössä. Lentokenttä rakennettiin 1960-luvulla, mutta vuonna 2001 Afganistanin sodassa Yhdysvallat ja Iso-Britannia tuhosivat kentän. Kenttää alettiin rakentaa uudelleen vuonna 2007.
Lentoyhtiöt ja kohteet

Afghan Jet International - Kabul
Ariana Afghan Airlines - Delhi, Dubai
flydubai - Dubai
Iran Aseman Airlines - Mašhad
Kam Air - Dubai, Kabul, Mazar-i-Sharif, Delhi
Safi Airways - Dubai (keskeytetty), Kabul (keskeytetty)
Aiheesta muualla

Kuvia tai muita tiedostoja aiheesta Kandaharin kansainvälinen lentoasema Wikimedia Commonsissa
Afganistanin lentoasemat
| --- | --- |
Kansainväliset:   Herat  Kabul  Kandahar  Mazar-i-Sharif 
Suuret kotimaankentät:   Ghazni  Jalalabad  Qunduz 
Muut kotimaankentät:   Bamyan  Chaghcharan  Darwaz  Faizabad  Farah  Khost  Khwahan  Lashkar Gah  Maymana  Nili  Qal'eh-ye Naw  Razer  Sardeh Band  Sheberghan  Sheghnan  Taloqan  Tarin Kowt  Zaranj
Karl Anders Herman Boije af Gennäs

Karl Anders Herman Boije af Gennäs (29. syyskuuta 1837 Mäntsälä – 23. marraskuuta 1905 Loviisa) oli suomalainen tilanomistaja ja valtiopäivämies.
Boijen vanhemmat olivat Herman August Boije ja Adolfina Albertina Adlercreutz ja puolisot  vuodesta 1866 Agnes Rosalie Fredrika Brodin, vuodesta 1879 Julia Lovisa Constance Lindberg ja vuodesta 1903 Maria Simolin. Boije oli Ratulan kartanon isäntä Artjärvellä ja Lumnäsin kartanon omistaja Lapinjärvellä. Hän oli aatelissäädyssä edustaja valtiopäivillä 1877–1878.
Karen Brødsgaard

| Mitalit | Mitalit | Mitalit |  |
| --- | --- | --- | --- |
|  Karen Brødsgaard vuonna 2009. |  Karen Brødsgaard vuonna 2009. |  Karen Brødsgaard vuonna 2009. |  |
Maa:   Tanska
Naisten käsipallo
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 |  |  |
|  Kultaa | Ateena 2004 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tanska 2002 |  |  |
|  Hopeaa | Alankomaat 1998 |  |  |
|  Hopeaa | Unkari 2004 |  |  |
Karen Brødsgaard (s. 10. maaliskuuta 1978 Horsens) on tanskalainen käsipalloilija. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004. Hän voitti Euroopan-mestaruuden kotikisoissaan 2002.
Seuratasolla Brødsgaard on edustanut Viborg HK:ta, Larvik HK:ta, Ikast-Bording EH:ta ja Aalborg DH:ta.
Karl Aloys Schenzinger

Karl Aloys Schenzinger (28. toukokuuta 1886 Neu-Ulm – 4. heinäkuuta 1962 Prien am Chiemsee) oli saksalainen lääkäri ja kirjailija, joka kirjoitti romaaneja, tietokirjoja ja 1930-luvulla myös kansallissosialistista propagandaa. Hänen tuotannostaan on suomennettu teollisuusromaani Aniliini, romaani Saksan väri- ja lääketeollisuudesta (WSOY 1942, suom. N. E. Puranen ja E. I. Puranen) ja Kohti atomin salaisuutta (Pellervo 1952, suom. Reino Tuokko).
Schenzingerin vuonna 1932 julkaistu romaani Hitlerjunge Quex toi kirjailijalle kirjoittamiskiellon sodanjälkeisessä Saksassa vuosiksi 1945–1949. Hän kuoli vuonna 1962.
Karl Lindman

Karl Ferdinand Lindman (17. kesäkuuta 1874 Tammisaari – 14. helmikuuta 1952 Turku) oli suomalainen fyysikko ja professori.
Lindmanin vanhemmat olivat postiljooni, suntio, kirkonisäntä Karl Gustaf Lindman ja Johanna Lovisa Lignell. Hän pääsi ylioppilaaksi Turun ruotsalaisesta reaalilyseosta 1892 ja valmistui filosofian kandidaatiksi 1895, maisteriksi 1897, lisensiaatiksi 1902 ja tohtoriksi 1903. Hän opiskeli lisäksi Jenassa ja Leipzigissä sekä teki opintomatkoja Englantiin, Skotlantiin ja Saksaan.
Lindman toimi ensin matematiikan ja fysiikan opettajana Kuopion ja Hämeenlinnan suomalaisissa lyseoissa 1903-1907 ja sitten ruotsalaisessa normaalilyseossa 1907-1918. Vuodesta 1909 alkaen hän oli myös Helsingin yliopiston fysiikan dosentti ja sovelletun fysiikan laboratorion assistentti. Vuonna 1918 hänestä tuli Turun ruotsalaisen yliopiston fysiikan professori. Hän erosi virasta 1942, mutta hoiti sitä osittaisena vuoteen 1946 saakka. 1918-1942 hän toimi myös matemaattisluonnontieteellisen tiedekunnan dekaanina ja 1921-1929 yliopiston vararehtorina. Lindman julkaisi sähköaaltoja koskevia tutkimuksia alkaen väitöskirjastaan Über stationäre elektrische Wellen (1901), mutta tutki myös muun muassa akustiikkaa ja laati useita suomen- ja ruotsinkielellä ilmestyneitä oppikirjoja matematiikasta, kemiasta ja fysiikasta. Hän kirjoitti myös kasvatukseen liittyvistä kysymyksistä ja kuului 1903-1931 Teknikern -aikakauskirjan toimituskuntaan.
Lindmanin puoliso vuodesta 1903 oli Hilma Lovisa Tallqvist (k. 1952).
Aiheesta muualla

Aikalaiskirja 1934. Viitattu 6.3.2013.
Karate Kid (vuoden 2010 elokuva)

| Karate Kid> The Karate Kid |
| --- | --- |

Ohjaaja:  Harald Zwart
Käsikirjoittaja:  Robert Mark Kamen
Tuottaja:  Jerry Weintraub, Will Smith
Säveltäjä:  James Horner
Kuvaaja:  Roger Pratt
Leikkaaja:  Joel Negron
Pääosat:  Jaden Smith Jackie Chan
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures China Film Group
Levittäjä:  InterCom Netflix
Ensi-ilta:  11. kesäkuuta 2010
Kesto:  140 min
Alkuperäiskieli:  englanti, kiina
Budjetti:  40 000 000 USD
Tuotto:  359 126 022 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Karate Kid on vuonna 2010 valmistunut kung fu -elokuva, jonka on ohjannut Harald Zwart. Elokuvan pääosissa nähdään Jackie Chan ja näyttelijä Will Smithin poika Jaden Smith. Se on uusintaversio samannimisestä elokuvasta vuodelta 1984 ja sai ensi-iltansa Yhdysvalloissa 11. kesäkuuta 2010.
Teinitähti Justin Bieber laulaa Jaden Smithin kanssa laulun ”Never Say Never”. Musiikkivideolla näytetään pieniä pätkiä elokuvasta.
Näyttelijät

| 0 | 1 | 2 |
| --- | --- | --- |
|  Jaden Smith  | … |  Dre Parker   |
|  Jackie Chan  | … |  Herra Han   |
|  Taraji P. Henson  | … |  Sherry Parker   |
|  Wenwen Han  | … |  Meiying   |
|  Zhenwei Wang  | … |  Cheng   |
|  Yu Rongguang  | … |  Mestari Li   |
|  Ming Xu  | … |  Bao   |
|  Ji Wang  | … |  Rouva Po   |
|  Luke Carberry  | … |  Harry   |
Arvioita

Nyt-liitteessä neljä kriitikkoa antoi elokuvalle tähtikeskiarvon 1,8.
Kalifornianrulla

Uramaki (käänteinen) kalifornianrulla, jonka pinnalle on rullattu lentokalanmätiä.
Kalifornianrulla on sushirulla (makizushi), joka sisältää kurkkua, rapua tai rapujäljitelmää ja avokadoa. Viimeksi mainitun sijasta voidaan käyttää myös mangoa, ja rapujäljitelmän tilalla on joskus rapusalaatti. Kalifornianrullat tehdään yleensä nurin päin (uramaki), eli nori ympäröi täytteitä sisäpuolella ja riisi on jätetty ulkopuolelle. Rullan pinnalla on usein seesaminsiemeniä tai tobikoa.
Kalifornianrullia alettiin valmistaa Los Angelesissa 1960- tai 1970-luvulla. Idea lähti kehittymään Tokyo Kaikan -nimisen ravintolan kokin Ichiro Mashitan päätöksestä alkaa käyttää sushissa avokadoa tonnikalan sijasta. Kalifornianrulla on edistänyt sushin nousemista suosioon eri puolilla maailmaa; se on myös inspiroinut sushikokkeja eri maissa luomaan uudenlaisia fuusioruokia. Kalifornianrulla rohkaisi amerikkalaisia tutustumaan myös länsimaalaisesta näkökulmasta eksoottisempiin sushivaihtoehtoihin.
Kalifornianrulla on saavuttanut suosiota myös Japanissa, jossa sen nimi on käännetty kashu-makiksi.
Käännös suomeksi
Kantakaupunki (Seinäjoki)

| Seinäjoen kantakaupunki |
| --- | --- |
 Seinäjoen kantakaupunkia.
Kaupunki:  Seinäjoki
Suuralue nro:  5
Väkiluku:  14 492   (31.12.2022)
Kaupunginosat:   Hallila  Itikka  Keskusta  Länsi-Kivistö  Marttila  Pohja  Puukapernaumi  Rengastie  Uppa 
Kantakaupunki on Seinäjoen suuralue. Sen asukasluku oli 12 955 joulukuussa 2015. Siihen kuuluvat pientilastoalueet ovat Seinäjoen keskusta, Itikka, Marttila, Pohja, Rengastie, Uppa, Puukapernaumi, Kivistö läntinen ja Hallila.
Suuralueella on kaupungin ydinkeskustan lisäksi tätä ympäröiviä rivi-, omakoti- ja kerrostaloalueita. Keskustasta kauimpana sijaitsevat osa-alueet ovat Kivistö läntinen ja Hallila.
Kaupunginosat

Hallila
Itikka
Keskusta
Länsi-Kivistö
Marttila
Pohja
Puukapernaumi
Rengastie
Uppa
Kuvia

Seinäjoen rautatieasema
Epstori-kauppakeskus
Kalevankatua
Seinäjoen oikeustalo sijaitsee Marttilan alueella.
Seinäjoen pesäpallostadion
Kerrostalo Pohjan kaupunginosassa.